
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	26 septembrie 2011

	Nr.
	27/165


R A P O R T

asupra propunerii legislative pentru modificarea şi completarea Ordonanţei de urgenţă nr.111 din 8 decembrie 2010 privind concediul şi indemnizaţia lunară pentru creşterea copiilor
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx 208 din 29 mai 2012, cu dezbaterea pe fond, în procedură obişnuită, a propunerii legislative pentru modificarea şi completarea Ordonanţei de urgenţă nr.111 din 8 decembrie 2010 privind concediul şi indemnizaţia lunară pentru creşterea copiilor.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1385/21.12.2011)
· avizul negativ al Comisiei juridice, de disciplină şi imunităţi (nr.31/432/31.05.2012) 
· avizul negativ al Comisiei pentru egalitatea de şanse pentru femei şi bărbaţi(nr.37/225/25.06.2012)
· avizul negativ al Comisiei pentru sănătate şi familie(nr.28/105/14.06.2012)

· avizul negativ al Comisiei pentru buget, finanţe şi bănci(nr.22/165/31.07.2012)

· punctul de vedere negativ al Guvernului (nr.4841/DRP/10.07.2012).
Propunerea legislativă are ca obiect modificarea alin.(1) al art.5 din Ordonanţa de urgenţă a Guvernului nr.111/2010 privind concediul şi indemnizaţia lunară pentru creşterea copiilor, aprobată cu modificări prin Legea nr.132/2011.
Comisia propune Plenului Camerei Deputaţilor respingerea, deoarece conform reglementărilor alin.(4) al art.9 din OUG nr.111/2010, durata de acordare a concediului pentru creşterea copiilor se prelungeşte corespunzător, în cazul suprapunerii a două sau trei situaţii de natură a genera acest drept, iar alin.(6) al aceluiaşi articol prevede că pe perioada suprapunerii, cuantumul indemnizaţiei lunare ce se cuvine persoanei îndreptăţite se majorează cu suma de 600 de lei pentru fiecare dintre copii, începând cu cel de-al doilea.
Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.
La lucrările comisiei care au avut loc în data de 26 septembrie 2012,  au fost prezenţi 21 deputaţi, din totalul de 23 membri ai comisiei.

Raportul comisiei a fost aprobat cu majoritate de voturi.
Propunerea legislativă a fost adoptată de Senat, ca urmare a depăşirii termenului de adoptare, în şedinţa din 21.05.2012. 
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 
PREŞEDINTE,





SECRETAR,


Maria Eugenia BARNA


    
Kerekes Karoly 


Întocmit,

Consilier parlamentar Sorina Szabo

Consilier parlamentar Decebal Stănescu

